open-index/open-wikipedia-markdown huggingface dataset:
Xosé Manuel Soutullo

**Xosé Manuel Soutullo España**, nado en Vigo o 4 de febreiro de 1956, é un editor galego, director de Galaxia desde 2023.

## Traxectoria 
Vinculado coa Editorial Galaxia durante máis de corenta anos, coordinou equipos de correctores, lingüistas, maquetación, probas e deseño. Tamén traballou en Mar Maior (Galaxia, en castelán e portugués brasileiro) e Merlín Comunicación (outros produtos de Galaxia).

Coordinou exposicións como a de Fermín Penzol, *Unha obra para un país,* de 2013; Francisco Fernández del Riego, *Cos ollos do seu espírito*, de 2013 ou *60 obras para 60 anos* polo aniversario da Fundación Penzol en 2023. Desde 1989 foi secretario de dirección do Consello de Redacción de *Grial, Revista Galega de Cultura*, ata 2019. Tamén formou parte do seu Consello Asesor, e desde o 17 de xuño de 2022 tamén do Consello de Administración. En 2023 tamén era director da Fundación Penzol e conselleiro de Galaxia.

## Notas 
## Véxase tamén 
### Ligazóns externas 
* Vídeo-entrevista en 2022, *Atlántico*.

* Entrevista en 2023, TeleVigo

* “O papel vai seguir sendo fundamental na transmisión cultural”. *Faro de Vigo*
La Mesías

***La Mesías*** é unha serie de televisión española de suspense e drama creada, escrita e dirixida por Javier Ambrossi e Javier Calvo para Movistar Plus+. Está protagonizada por un amplo elenco liderado por Macarena García, Roger Casamajor, Lola Dueñas, Ana Rujas, Carmen Machi, Albert Pla, Amaia, Cecilia Roth, Nora Navas, Rossy de Palma, Aixa Villagrán e Gracia Olayo, entre outros. Tivo a súa estrea mundial no Festival Internacional de Cine de Donostia o 28 de setembro de 2023, e logo estreouse para o público en Movistar Plus+ o 11 de outubro de 2023.

## Sinopse 
A trama abrangue dende a década de 1980 até o ano 1997 e o 2013. Enric é un axudante de cámara que traballa nun documental sobre La Moreneta mentres se hospeda nun hotel ao pé da montaña de Montserrat xunto con fanáticos dos ovnis. Traumatizado por unha infancia baixo as garras dunha nai relixiosamente intolerante e excesivamente controladora, queda conmocionado ao ver un vídeo musical viral no que aparece *Stella Maris*, un grupo de pop cristián que formaron as súas irmás.

## Elenco 
* Macarena García como Irene / Resurrección (de adulta)
* Roger Casamajor como Enric / Isaías (de adulto)
* Carmen Machi como Montserrat (de maior)
* Biel Rossell como Enric / Isaías (de adolescente)

## Notas
COINage

***COINage*** é unha revista numismática estadounidense de tiraxe bimestral, con base en Ventura, California, destinada aos coleccionistas de moedas e aos investidores. 

## Historia 
A revista creouse en 1964, inicialmente cunha periodicidade trimestral. Daquela a empresa que a publicaba era *Behn-Miller Publications*, con base en Dallas, Texas, unha compañía que era propiedade conxunta de Gordon Behn e do daquela director editorial de *COINage*, James L. Miller. A partir do ano seguinte, 1965, pasou a publicarse quincenalmente, e entre 1996 e 2019 cambiou a súa periodicidade para pasar a publicarse mensualmente.

En outubro de 2019, cambiou novamente a súa periodicidade e converteuse nunha revista de tiraxe bimestral.

Paralelamente, a revista está tamén unha versión en Internet.

## Distribución 
A principal canle de distribución de *COINage* é o seu sitio web oficial. Con todo, tamén se pode comprar en comercios numismáticos e en librarías e quioscos especializados, e os seus subscritores poden adquirir tanto os números atrasados como os novos en sitios como *Magzter.com* ou *Barnes & Noble*. Así mesmo, a revista dispón dun perfil en Facebook para conectar con lectores e posibles subscritores.

Xunto con *Coins*, trátase duna das principais revistas numismáticas estadounidenses canto á súa difusión, cunha tiraxe de arredor de 100.000 exemplares en 2009.

## Recoñecementos 
*COINage* gañou en cinco categorías en 2016, e en catro categorías en 2017, nos premios do Gremio Literario Numismático.

## Contido 
*COINage* céntrase principalmente nas moedas estadounidenses, aínda que tamén ten publicado artigos sobre papel moeda e sobre moedas non estadounidenses. Entre a variedade dos temas tratados están os seguintes:

* Historia da numismática.
* Moedas cuñadas nos Estados Unidos, tanto de circulación ordinaria como conmemorativas.
* Mercado das moedas de investimento en metais preciosos.
* Lanzamentos da Casa da Moeda dos Estados Unidos e eventos próximos.

## Notas 
## Véxase tamén 
### Ligazóns externas 
* Sitio web de *COINage*
Smash Mouth

**Smash Mouth** é unha banda estadounidense de rock de San Jose, California. O grupo formouse en 1994 e inicialmente estaba composto por Steve Harwell (voces), Kevin Coleman (batería), Greg Camp (guitarra), e Paul De Lisle (baixo). Coa marcha de Harwell en 2021, De Lisle quedou como único membro orixinal. Smash Mouth é coñecida polos seus temas "Walkin' on the Sun" (1997), "All Star" (1999), e "Then The Morning Comes" (1999), así como pola súa versión da canción de The Monkees "I'm a Believer" (2001).

A banda adoptou estilos retro abarcando varias décadas de música popular. Tamén interpretaron numerosas versións de canciones populares, como "Why Can't We Be Friends?" de War, “Never Gonna Give You Up” de Rick Astley, "Don't You (Forget About Me)" de Simple Minds, "Can't Get Enough of You Baby" de ? and the Mysterians, "Getting Better" de The Beatles, "Under Pressure" de Queen, "Jump Around" de House of Pain, e "I Wan'na Be Like You" de *The Jungle Book*. Tamén compuxeron dúas cancións para o filme surcoreano de animación *Pororo, The Racing Adventure*: "Beside Myself" e "Everything Just Crazy".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Eric's Trip

'''Eric's Trip''' é unha banda canadense de indie rock de Moncton, Novo Brunswick. Eric's Trip fixose famoso ao ser a primeira banda do Canadá en fichar por Sub Pop Records, o selo insignia do grunge de Seattle, a principios dos anos 90. O grupo tivo un éxito menor en círculos alternativos co sinxelo "View Master", do seu álbum de 1994 *Forever Again*.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda en Sub Pop
Arfaxad

**Arfaxad** (; ) é un personaxe bíblico, o fillo de Sem e xerou a Xélah á idade de trinta e cinco anos. Entón viviu catrocentos tres anos. No Libro dos Xubileus (11:3) noméanse outros dous descendentes de Arfaxad, Ura e Kesed. Os fillos destes dous foron os fundadores de Ur Kasdim: *e Ura, fillo de Kesed, construíu a cidade de Ur dos caldeos e chamoulle polo seu nome*.

Os caldeos, mesopotámicos do Golfo Pérsico, os hebreos, os israelitas, os árabes, os beduínos, os moabitas, os xordanos, os palestinos, os sabeos e outros grupos do Próximo Oriente considéranse tradicionalmente descendentes de Arfaxad. Nalgunhas versións da Biblia o seu fillo é Cainam, que sería o pai de Xélah. Actualmente os estudosos tenden a consideralo un erro e este Cainam sería unha confusión de Quenán, fillo de Enox.

No Libro de Xudit (1:1-5; 1:13; 1:15; 3:36) menciónase un Arfaxad, e dise que foi rei dos medos en Ecbatana. Construíu murallas arredor da cidade para defendela dos ataques de Nabucodonosor II, de trinta e cinco metros de alto e vinte e cinco de ancho. Pero Nabucodonosor enfrontouse a Arfaxad e derrotouno, destruíndo o seu exército. Arfaxad conseguiu escapar ás montañas, pero o rei atopouno e atravesouno coas súas frechas.

## Notas
Runcóns

Os **runcóns**, tamén chamados **rucóns**, **runcones** ou **roccones**, foron un grupo tribal, probablemente emparentado cos ástures ou os vascóns, que viviron de forma semiautónoma no norte da península dende os séculos V ata o VII. A súa área de poboación estendíase aproximadamente desde a actual Asturias ata A Rioxa.

## Fontes primarias 
A crónica de Xoán Biclarense di, baixo o sexto ano do emperador Xustino II e o cuarto de Leovixildo, é dicir, no 572, *Miro Suevorum rex bellum contra Runcones movet* ("Miro, rei dos suevos, moveuse [para facer] a guerra contra os runcóns"). A *Historia Suevorum* de Isidoro de Sevilla sinala que "o rei suevo Miro, fillo de Teodomiro, no ano 572, atacou e fixo vasalos aos arragóns e aos runcóns". Na *Historia Gothorum* do mesmo autor, escribe, baixo o título *Sisebutus rg. un. VIII°* (o oitavo ano de Sisebuto) que *Astures et Ruccones in montibus reuellantes humiliabit et suis per omnia benibolus fuit* ("os ástures e runcóns, rodeados nas montañas, el [Sisebuto] humillounos e obrigounos a someterse"). A Crónica Albeldense do século X copia o rexistro de Isidoro:*Iste potestate Iudeos ad fidem Xpi perduxit. Eclesiam sancte Leocadie Toleto opere miro fundabit. Astures et Ruccones in montibus reuellantes humiliabit et suis per omnia benibolus fuit. Hunc uni proprio morbo, alii inmoderato potionis austo asserunt interfectum sub imperatore Eraclio. Tune nefandus Mahomat en África nequitiam legis stultis populis predicabit.*

## Historia 
No 572 Miro, o rei dos suevos de Galicia, fixo campaña contra os runcóns, tanto para evitar que caesen baixo o dominio dos visigodos como para reafirmar a súa propia soberanía sobre eles. En 616 rexístrase que o rei visigodo Sisebuto reduciu algúns rebeldes asturianos e despois rodeou aos runcóns nas montañas e derrotounos. Baixo Sisebuto, o xeneral Suintila acadou o rango de *dux* e está rexistrado como unha vitoria sobre os runcóns. As campañas contra os runcóns poden estar relacionadas coa fundación dunha ceca en Pésicos, que acuñou trientes para Gundemaro e Sisebuto. Sábese que os visigodos estableceron cecas en territorios recentemente conquistados como unha forma de espallar a súa autoridade.

## Identificación 
Os estudosos elaboraron moitas identificacións para os misteriosos runcóns con pobos máis coñecidos. Ignacio Fernández de Mata identificounos cos cántabros. Noutra hipótese poden ser os araucóns, que vivían nun estado semiautónomo na fronteira dos reinos visigodo e suevo. Segundo o Parroquial suevo estaban adscritos á diocese de Astorga polo rei Miro. Segundo as probas toponímicas, poderían ter habitado a comarca de Villuercas, á beira dos ríos Ruecas e Árrago, na actual Estremadura entre Trujillo e Logrosán, que era territorio suevo no século V. A Real Academia Española da Historia defende unha identificación cos vascóns, considerándoos, como os cántabros, unha subcategoría rexional. Finalmente, pódense identificar cos lugones, un dos principais pobos de Asturias.

## Notas
Toni Gabarre

**Antonio Gabarre Ballarín**, coñecido como **Toni Gabarre**, nado en Huesca o 26 de maio de 1990, é un futbolista español que xoga como dianteiro no Teruel, da Primeira División RFEF.

## Traxectoria 
Destacou no AD Almudévar, equipo que era filial do Huesca, e co conxunto de Almudévar foi o máximo goleador da Terceira División na tempada 2013/14, anotando 31 goles en 40 partidos. Os seus rexistros valéronlle a súa fichaxe en 2014 polo Deportivo Aragón, filial do Real Zaragoza,

Tralo seu breve paso polo club de Alcoi, chegou libre en 2015 ao CD Ebro. No conxunto aragonés xogou 71 partidos durante dúas tempadas e acumulou 18 goles, contribuíndo a que o equipo lograse a permanencia na Segunda B.

Na campaña 2017/18 xogou na UE Llagostera, onde foi titular indiscutible, disputando 38 partidos e conseguindo 6 goles, aínda que foi insuficiente para salvar o equipo do descenso. A continuación fichou polo Tudelano, club que conseguiu a permanencia en boa parte grazas aos seus 15 goles. Repetiu cifra goleadora na tempada seguinte, desta vez vestindo a camiseta do Atlético Baleares, e proclamouse campión do Grupo I de Segunda B, pero sen poder conseguir o ascenso. Foi o segundo máximo anotador do seu grupo, só por detrás de Rufo, do Internacional de Madrid.

En setembro de 2020 asinou polo Numancia, co que disputou a súa sétima tempada consecutiva na Segunda División B. Xogou 25 partidos, nos que marcou 3 goles. Tras ese ano en Soria, o 1 de agosto de 2021 asinou polo Sabadell para competir na nova Primeira División RFEF. En xaneiro de 2022, despois de só dúas titularidades, rescindiu o seu contrato co conxunto arlequinado e días despois confirmouse a súa volta ao  Alcoyano. Na súa segunda etapa no club, volveu aos onces iniciais e marcou dous goles. Na tempada 2022/23 xogou no  Calahorra e no San Fernando, antes de fichar no verán de 2023 polo Teruel. 

## Notas
Adania Shibli

&nbsp;**Adania Shibli** ( ), nada en 1974, é unha autora e ensaísta palestina.

## Traxectoria 
### Primeiros anos e formación 
Ten un doutoramento pola Universidade de East London en Estudos Culturais e de Medios. O título da súa tese foi ''Visual Terror: A Study of the Visual Compositions of the 9/11 Attacks and Major Attacks in the 'War on Terror' by British and French Television Networks* (*Terror visual: un estudo das composicións visuais dos ataques do 11 de setembro e os principais ataques na 'guerra contra o terrorismo' por cadenas de televisión británicas e francesas)*. 

É profesora na Universidade de Nottingham. Uns días antes da data anunciada, LitProm cancelou a cerimonia na Feira do Libro e aprazouna a unha data non especificada en resposta ás protestas dos xornalistas alemáns que dixeron que a novela expresaba actitudes antisemitas. Ademais, o conflito israelo-palestino de outubro de 2023, os ataques de Hamas do 7 de outubro, foi citado como outro motivo da cancelación e malia que os responsables da feira afirmaron que a decisión se tomara conxuntamente coa escritora, a axencia desta, negou ese acordo.  En resposta a isto, a Emirates Publishers Association e a Arab Publishers Association retiráronse da feira.

A raíz da cancelación, máis de 1.000 autores e intelectuais, entre eles Colm Tóibín, Hisham Matar, Kamila Shamsie, William Dalrymple e os premios Nobel Abdulrazak Gurnah, Annie Ernaux e Olga Tokarczuk,

## Homenaxes 
En xuño de 2024 coincidindo coa súa presenza na SELIC de Compostela, os seus versos e os da poeta Nolwenn Korbel foron inscritos  no ‘Xardín das pedras que falan", unha espiral de pedras gravadas con versos inéditos e fragmentos literarios de autores e autoras de procedencias e linguas diversas. 

## Obras 
* 2010, *Touch (Masaas)* (*مساس*). , Northampton, MA.:Clockroot Books. ISBN 9781566568074
* 2012, *We are all equally far from love (Kulluna Ba’id bethat al Miqdar aan el-Hub)* (*كلنا بعيد بذات المقدار عن الحب*). Northampton, MA.: Clockroot Books. ISBN 9781566568630
* 2013, *Keep your eye on the wall: Palestinian landscapes.*  London: Saqi Books. ISBN 9780863567599
* 2020, *Minor Detail* (*Tafṣīl Ṯānawī)* (*تفصيل ثانوي''). Fitzcarraldo Editions / New Directions. ISBN 9780811229074

## Notas
A Sun Came

***A Sun Came!*** é o primeiro álbum de estudio do cantautor estadounidense Sufjan Stevens, publicado o 13 de xuño de 2000 a través do selo Asthmatic Kitty. O disco foi reeditado catro anos máis tarde. Entre o catálogo de Stevens, *A Sun Came* destaca por ter sido gravado en catro pistas.

## Listaxe de cancións 
## Notas
Sergio Buenacasa

**Sergio Buenacasa Alba**, nado en Zaragoza o 19 de abril de 1996, é un futbolista español que xoga como dianteiro no Teruel, da Primeira División RFEF.

## Traxectoria 
Formouse como futbolista nas canteiras do San Gregorio Arrabal, do Real Zaragoza, do FC Barcelona e da Juventus. No verán de 2015, con 19 anos, volveu a Zaragoza para xogar no Deportivo Aragón.

O 7 de decembro de 2015 debutou co primeiro equipo do Zaragoza na Segunda División, nun partido diante do Bilbao Athletic en San Mamés, ingresando ao campo nos instantes finais como substituto de Alfredo Ortuño. No verán de 2017 deixou de novo Aragón e fichou polo Barakaldo, da Segunda División B, no que militou durante unha campaña, marcando 14 goles.

En xuño de 2018 fichou polo Mallorca, co que logrou o ascenso á Primeira División, aínda que contou con poucos minutos de xogo. Para a tempada 2019/20 foi cedido á Ponferradina. No equipo berciano, dirixido por Bolo, xogou só 31 minutos en seis meses, polo que en xaneiro de 2020 o club cancelou a súa cesión e o xogador foi cedido até final de tempada ao Málaga.

Na campaña 2020/21 militou no Hércules, de Segunda B, e durante as seguintes campañas vestiu as camisetas de varios equipos da Primeira División RFEF: Cultural Leonesa,  La Nucía, Talavera de la Reina e Teruel.

## Notas
Naisten SM-sarja 1998-1999

A **tempada 1998-1999 da Naisten SM-sarja** foi a 17ª edición da máxima categoría do hóckey sobre xeo feminino de Finlandia.

Ao finalizar a tempada as Blues gañaron o primeiro campionato da súa historia logo de derrotar nas finais (3-1) ao JYP de Jyväskylä. Pola súa banda o Ilves conseguiu a medalla de bronce logo de derrotar ás Kärpät no partido polo bronce (1-2 na prórroga).

## Equipos participantes 
## Rolda preliminar 
## Liga regular 
## *Play-offs* 
## Equipo campión 
O equipo das Blues que conquistou o campionato finlandés feminino na tempada 1998-99 estivo integrado polas seguintes xogadoras:

## Notas 
;Referencias
Weaves

**Weaves** é unha banda canadense de indie pop procedente de Toronto, Ontario. O grupo está composto pola vocalista Jasmyn Burke, o guitarrista Morgan Waters, o batería Spencer Cole e o baixista Zach Bines.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp de Weaves
Dragon New Warm Mountain I Believe in You

***Dragon New Warm Mountain I Believe in You*** é o quinto álbum de estudio da banda estadounidense de indie folk Big Thief, publicado o 11 de febreiro de 2022 a través do selo 4AD. Producido polo batería James Krivchenia, o disco ten 20 cancións que foron gravadas en cinco meses en cinco estudos distintos dos Estados Unidos. O álbum foi promovido con seis sinxelos.

Foi universalmente aclamado pola crítica e entrou no top 40 en varios países, como Australia, Alemaña, Irlanda, Portugal, Nova Zelandia, os Estados Unidos e o Reino Unido; en Bélxica e os Países Baixos o disco chegou ao top 10 das listas. O álbum foi nomeado ao premio ao Mellor Álbum de Música Alternativa nos Grammy de 2023.

## Listaxe de cancións 
## Notas
Alvvays

**Alvvays** é unha banda canadense de indie pop formada en 2011 en Charlottetown, na Illa do Príncipe Eduardo, e posteriormente baseouse en Toronto, Ontario. Está composto por Molly Rankin (voces e guitarra), Kerri MacLellan (teclados), Alec O'Hanley (guitarra), Abbey Blackwell (baixo), e Sheridan Riley (batería). O seu álbum de estrea autotitulado, editado en 2014, chegou ao número 1 das listas universitarias dos Estados Unidos. O seu segundo álbum de estudio, *Antisocialites*, apareceu en setembro de 2017 e gañou o Juno Award ao Álbum Alternativo do Ano en 2018. O seu terceiro traballo, *Blue Rev*, publicouse en outubro de 2022.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Tom Howard

**Thomas James Howard Jr.**, nado o 11 de setembro de 1894 e finado o 8 de outubro de 1961 foi un fotógrafo estadounidense que traballou na oficina de P. & A. Photographs de Washington durante a década de 1920. 

## Traxectoria 
A súa fotografía da execución de Ruth Snyder na cadeira eléctrica na prisión de Sing Sing, o 12 de xaneiro de 1928, foi chamada "a foto de xornal máis famosa da década".

### A foto da execución 
Os reporteiros gráficos non están autorizados fotografar execucións nos EUA, polo que o *New York Daily News*, decidido a conseguir unha fotografía, recorreu ao subterfuxio. Trouxeron a Howard, que non era coñecido polos vixiantes nin polos xornalistas da zona de Nova York. Chegou cedo e, facéndose pasar por escritor, tomou fotos cunha cámara en miniatura que levaba atada ao nocello. A cámara tiña unha única placa fotográfica, unida por cable ao disparador oculto na súa chaqueta. Cando o corpo de Snyder tremeu pola sacudida, Howard premeu o disparador, deixando ao descuberto a placa. 
alt=Photo of Ruth Snyder's execution, taken by Tom Howard.|miniatura| A foto de Tom Howard da execución de Ruth Snyder, o 12 de xaneiro de 1928, foi publicada ao día seguinte na primeira páxina do *New York Daily News*.|326x326px
A foto publicouse ao día seguinte na primeira páxina do xornal baixo o título "*DEAD!*"; Howard gañou popularidade da noite para a mañá, e foi pagado moi ben pola imaxe. Despois traballou en xornais en Washington e Chicago, retirándose como fotógrafo xefe do *Chicago Sun-Times* en 1961, o ano da súa morte. Levaba semixubilado desde 1951 após un infarto.

A cámara que Howard utilizou para captar a toma forma parte da colección do Museo Nacional de Historia Americana do Instituto Smithsoniano.

O Estado tentou procesar a Howard e o xornal, pero nunca se materializou. Durante moitos anos despois, as testemuñas das execucións foron rexistradas e pedíuselles que levantasen as mans para que non puidesen utilizar cámaras ocultas.

### Vida persoal 
Un neto de Howard é o actor George Wendt e un seu bisneto é o actor e comediante Jason Sudeikis. A súa muller, Helen, morreu en 1958.

## Notas
Pedro Blanco Lobeiras

**Pedro Blanco Lobeiras**, nado en Monfero en 1968, é un avogado e político galego. Ocupa o cargo de delegado do Goberno en Galicia desde o 13 de xuño de 2023.
## Traxectoria 
Licenciouse en Dereito pola Universidade de Santiago de Compostela. Desde 1994 foi profesor e coordinador laboral e de Seguridad Social nun dos mestrados desa mesma universidade. É socio fundador do bufete Blanco & Guerra, con sede en Viveiro.

Afiliado ao PSOE desde 1991, ocupou varios cargos a nivel local e rexional. É secretario de Emprego da executiva do PSdeG, liderada por Valentín González Formoso. En 1992 uniuse ao sindicato UGT, e foi responsable da área xurídica da federación de UGT-Galicia. Especializouse en temas relacionados coa Seguridade Social. Traballou como asesor na Consellaría de Traballo e Benestar da Xunta de Galicia durante o bipartito galego.

Nomeárono delegado do Goberno en Galicia tras deixar o cargo Xosé Ramón Gómez Besteiro para encabezar a lista dos socialistas pola provincia de Lugo nas Eleccións xerais de España de 2023.

## Notas
Carril, As Eiras, O Rosal

**Carril** é un lugar da parroquia das Eiras no concello pontevedrés do Rosal, na comarca do Baixo Miño. Segundo o IGE, en 2022 tiña 62 habitantes (29 homes e 33 mulleres).

## Lugares e parroquias 
### Lugares das Eiras 
### Parroquias do Rosal 
## Notas 
## Véxase tamén 
### Outros artigos 
* Lugares do Rosal
Milla romana

A **milla romana**, orixinalmente en latín ***milliare***, ***milliarium*** ou ***millia passum***, era unha medida de lonxitude da Roma antiga equivalente a mil pasos, á vez un *passus* equivalía a cinco pés romanos, polo tanto equivalente a mil cinco mil pés; uns 1479,5 metros. Era equivalente a oito estadios gregos (un estadio medía uns 185 metros). O nome máis común era *mille passuum* ou as iniciais **MP**, pero ás veces omitíase "*passuum ".*

## Conversión a sistema métrico 
[miniatura|300x300px|[Miliario|Miliarios de Lobios.]]
Esta estrutura de medidas baseábase nunha visión idealizada das proporcións entre as distintas partes do corpo humano, cada sociedade xestionaba unha estrutura e un valor diferente para cada unha destas medidas, mantendo o mesmo nome. Deste xeito o pé tiña diferentes medidas segundo foses romano, grego, ibérico, babilónico, inglés, etc.

Á vez para os romanos, un paso equivalía a dous actuais, xa que consideraban a zancada como un ciclo completo: a distancia percorrida por un dos pés despois de apoiarse no pé oposto.

## Véxase tamén 
### Outros artigos 
* Miliario

## Notas
Andrés Martínez Morás

**Andrés Martínez Morás**, nado na Coruña o 13 de xuño de 1879 e finado na mesma cidade o 28 de decembro de 1939, foi un escritor e xornalista galego.

## Traxectoria 
Fillo de Andrés Martínez Salazar, emigrou á Arxentina en 1893. Traballou inicialmente en Zárate, provincia de Buenos Aires, na tenda de xéneros dun seu tío. Retornou en 1918.

Empregou o pseudónimo de **Rómulo Galíndez**.

## Obra bibliográfica 
* *Íntimas: fragmento de una autobiografía e impresiones de un viaje* (1903, Buenos Aires) 
* *Rasgos, colección de artículos* (1904). Con prólogo de Julio Dávila.
* *Ráfagas*, artigos (1905, Buenos Aires)
* *Siluetas: primera serie* (1907, Buenos Aires)
* *Semblanzas raciales. Primera parte* (1930, Madrid, Espasa-Calpe). Con prólogo de Alejandro Rodríguez Cadarso.

## Galería de imaxes 
## Véxase tamén 
### Bibliografía 
* 
* 
* 
* 
* 
* 
* 

### Outros artigos 
*Diáspora galega
Mario Losada

**Mario Losada Laguna**, nado en Madrid o 13 de maio de 1997, é un futbolista español que xoga como dianteiro no Alcoyano, da Primeira División RFEF.

## Traxectoria 
Naceu en Madrid, sendo fillo dun galego da provincia de Lugo, e formouse como futbolista na canteira do Rayo Vallecano. En agosto de 2016 fichou polo Trival Valderas de Terceira División, co que xogou durante os seguintes dous anos, marcando no segundo deles 14 goles.

En xullo de 2018 foi contratado polo Alcorcón para xogar no seu filial, tamén en Terceira. O 1 de xuño de 2019 debutou co primeiro equipo na Segunda División, nun partido na casa ante o Gimnàstic de Tarragona, substituíndo na segunda parte a Borja Galán. Na tempada 2019/20 instalouse na Coruña para xogar co Fabril en Terceira, anotando 13 goles co equipo galego nun total de 26 partidos. 

Despois de pasar polo Las Rozas e polo Zamora, en 2022 fichou polo Unionistas de Salamanca. Militou dous anos no club salmantino, co que disputou un total de 68 encontros, anotando 12 goles. En xullo de 2024 anunciouse a súa fichaxe polo Alcoyano, da mesma categoría.

## Notas
Tonics & Twisted Chasers

***Tonics & Twisted Chasers*** é un álbum de estudio da banda estadounidense de indie rock Guided by Voices, publicado en 1996 a través do selo Rockathon Records. Inicialmente foi lanzado como un vinilo en edición limitada, formado por 19 cancións, unicamente para o seu club de fans, pero en 1997 lanzouse en CD con cinco temas máis. O álbum foi gravado principalmente por Robert Pollard e Tobin Sprout, os dous compositores principais do grupo.

## Listaxe de cancións 
## Notas
The Witcher: A orixe do sangue

***The Witcher: A orixe do sangue*** (en ) é unha miniserie estadounidense creada por Declan de Barra e Lauren Schmidt Hissrich. É unha adaptación da serie de libros *The Witcher* de Andrzej Sapkowski. Serve como precuela da serie de televisión *The Witcher*. Recibiu valoracións negativas por parte da crítica e do público, especialmente pola súa escritura, historia, personaxes, actuación e falta de fidelidade ao material orixinal, aínda que as secuencias de acción recibiron algúns eloxios.

Estreouse o 25 de decembro de 2022 a través de Netflix, onde conta con opción de subtitulado en galego. Componse de catro episodios.

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Slavy

**Borislav Ivaylov Stankov** (en ), máis coñecido como **Slavy**, nado en Huesca o 5 de maio de 2002, é un futbolista hispano-búlgaro que xoga como dianteiro no Unionistas de Salamanca CF, cedido polo Real Valladolid.

## Traxectoria 
De pais búlgaros, naceu en Huesca e formouse como futbolista nas canteiras do Juventud de Huesca, Zaragoza, Huesca, Valencia e Valladolid. O 12 de xaneiro de 2020, con 17 anos, debutou co Valladolid Promoesas na Segunda División B, substituíndo a Carlos Doncel no cuarto de media hora final dun partido ante o Izarra.

En febreiro de 2020 renovou o seu contrato co club valisoletano ata 2023, pero en xuño sufriu unha grave lesión no xeonllo que o mantivo afastado dos terreos de xogo durante os seguintes meses. Debutou co primeiro equipo do Valladolid na Segunda División o 8 de outubro de 2021, no empate a un gol ante o Málaga, cando o adestrador Pacheta lle deu entrada nos instantes finais no lugar de Toni Villa.

Para a tempada 2023/24 foi cedido ao Unionistas de Salamanca, da Primeira División RFEF.

### Selección nacional 
Despois de disputar en 2020 catro partidos coa selección española sub-18, en 2022 decidiu pasar a representar internacionalmente a Bulgaria, nación de seus pais. O 15 de marzo de 2022 recibiu a súa primeira convocatoria para a selección búlgara sub-21, coa que debutou finalmente en setembro, nun partido ante Hungría.

## Notas
Jason Sudeikis

**Daniel Jason Sudeikis**; nado en Fairfax, Virxinia, o 18 de setembro de 1975 é un actor estadounidense. Foi membro do elenco de *Saturday Night Live* de 2006 até xullo de 2013. Desde 2011 pasouse ao cine, actuando en varios filmes. É coñecido tamén por crear e interpretar o papel principal na serie de Apple TV+ *Ted Lasso*. Gañou un premio Emmy en 2021, dous Globos de Ouro e un premio SAG en 2020.

## Traxectoria 
### Familia e primeiros anos 
A súa nai, Kathryn Wendt fora presidenta da Sociedade Americana de Axentes de Viaxes; o seu pai, Daniel J. Sudeikis, traballa en desenvolvemento empresarial. O seu tío materno é o actor George Wendt (Norm Peterson en *Cheers*), e o seu bisavó materno foi o fotógrafo Tom Howard. Sudeikis é de ascendencia lituana e irlandesa por parte do pai, e de orixe tamén irlandesa e alemá pola súa nai. De neno, Sudeikis mudouse coa súa familia a Overland Park, Kansas, que describiu como a súa cidade natal. Naceu con anosmia, deixándoo sen olfacto e practicamente sen sentido do gusto.

### Carreira 
En 2003, foi contratado como escritor de sketches para *Saturday Night Live* e converteuse en membro do elenco de 2005 a 2013. Apareceu en televisión en *30 Rock*, *The Cleveland Show*, *Eastbound & Down* e outros programas.

En 2009, formou parte do lendario e último episodio de *Joe Buck Live* cando Artie Lange, baixo os efectos de Vicodina e whisky, chamou a Jason un *"Lucky Pierre"* (parte do medio dun trío sexual) e pelexou verbalmente con Joe Buck en directo no aire. Isto provocou a cancelación de *Joe Buck Live*.

Interpretou "Schmitty" en ''It's Always Sunny in Philadelphia*. Tamén é coñecido polos seus papeis nas películas *Somos os Miller* (*We're the Millers*), *Carta branca* (*Hall Pass*), *Como acabar co teu xefe* (*Horrible Bosses*),  *Epic*, *Downsizing*, *O heroe de Berlín* e *A Good Old Fashioned Orgy''.

### Vida persoal 
En xuño de 2004 casou coa guionista Kay Cannon. Separáronse en 2008 e divorciáronse en 2010.

De 2011 a finais de 2020 tivo unha relación coa actriz Olivia Wilde; teñen un fillo, Otis e unha filla, Daisy.

## Notas
Javier Villar del Fraile

**Javier Villar del Fraile**, coñecido como **Javi Villar**, nado en Murcia o 15 de marzo de 2003, é un futbolista español que xoga como centrocampista no Unionistas de Salamanca, da Primeira División RFEF, cedido polo Real Madrid Castilla. É irmán do tamén futbolista Gonzalo Villar.

## Traxectoria 
Formouse como futbolista nas categorías inferiores da Asociación Deportiva Azarbe, do UCAM Murcia, do Real Murcia, do FC Barcelona, do Elche e do Real Madrid. O 21 de maio de 2022 debutou co Real Madrid Castilla na Primeira División RFEF, nun encontro fronte ao Algeciras, e na tempada 2022/23 pasou a formar parte do cadro de xogadores do filial.

Para a tempada 2023/24 foi cedido ao Unionistas de Salamanca, da mesma categoría.

### Selección nacional 
Foi internacional coa selección española sub-19.

## Notas 
## Véxase tamén 
### Ligazóns externas 
* Datos do xogador no sitio web do Real Madrid .
LiLiPUT

**LiLiPUT**, inicialmente coñecida como **Kleenex**, foi unha banda suíza de punk rock formada en Zürich en 1978. O grupo experimentou numerosos cambios de formación ao longo da súa existencia, sendo a baixista Klaudia Schiff o único membro constante durante toda a historia da banda. A guitrrista Marlene Marder uniuse ao grupo pouco despois da súa formación, e estivo ata a súa separación en 1983. A derradeira formación de LiLiPUT estaba composta por Schiff, Marder, e a vocalista Astrid Spirit, e foi con esta encarnación coa cal gravou os seus únicos dous álbums de estudio, *Liliput* (1982) e *Some Songs* (1983).

Segundo AllMusic, LiLiPUT "fixo algunha da mellor, máis aventureira, máis estimulante e máis ridiculizada pola crítica música" da época do punk rock.

## Discografía 
### Álbums 
## Notas 
*
George Wendt

**George Wendt**, nado o 17 de outubro de 1948 en Chicago, Illinois, e finado nos Ánxeles o 20 de maio de 2025, foi un actor estadounidense.

## Carreira 
O primeiro papel de Wendt foi de actor secundario en *Somewhere in time*, un filme de ciencia ficción escrito por Richard Matheson, estreado en galego como *Algures no tempo*, protagonizado por Christopher Reeve, Jane Seymour e Christopher Plummer.

### Cheers 
O papel máis famoso de George Wendt é probabelmente o cliente habitual Norm Peterson na serie de televisión *Cheers*, sentado no bar e tomando cervexa. É o único actor, xunto a Ted Danson e Rhea Perlman, que aparece en todos os episodios de *Cheers*. Wendt tamén é o único actor que interpretou ao mesmo personaxe en sete series de  TV diferentes: alén de *Cheers*, interpretou a ese personaxe convidado en *Family Guy,* *Frasier, St. Elsewhere, The Simpsons, The Tortellis* e *Wings.* Ademais, participou na serie *Hot in Cleveland* en 2011 cando o amish Joden ao entrar no *Amischbar*, é recibido polos presentes cun "Olá Joda" e o camareiro lembra a Woody Harrelson, o camareiro de *Cheers.* O personaxe tamén foi mencionado en *A Nanny.*

Wendt foi nomeado seis veces ao Emmy polo seu papel en *Cheers.* 

### Outros papeis 
Apareceu noutras series como M*A*S*H, *Columbo, Seinfeld,* *Sabrina - The Teenage Witch*, no videoclip de Michael Jackson *Black or White* facendo de pai de Macaulay Culkin, e en programas como *The Masked Singer*.

Wendt tamén estivo activo como actor de teatro. A finais dos anos 90 estivo no London Theater Wyndham con Yasmina Reza; en 2012, interpretou a Dean na versión musical do filme *Re-Animator*.

### Familia 
George Wendt estivo casado con Bernadette Birkett e tiveron tres fillos: Hilary, Joe, e Daniel. Era neto do fotógrafo Tom Howard e tío do actor Jason Sudeikis.

## Véxase tamén
Ricardo Díaz Mendoza

**Ricardo Díaz Mendoza**, nado en Naucalpan o 26 de xuño de 1986, é un actor de cinema e televisión, e acróbata mexicano.

## Traxectoria 
Mendoza naceu en Naucalpan de Juárez, no Estado de México. Comezou a traballar no circo con 14 anos. Durante a mesma época comezou a concentrarse na ximnasia artística na Universidade Nacional Autónoma de México (UNAM). Especializouse en teatro e aerodanza. O seu primeiro gran proxecto foi da man de Mel Gibson co filme *Apocalypto* (2006), longametraxe que foi nomeada a tres Premios Óscar.

Continuou a súa carreira como actor participando en proxectos como *Jaguar* (2011), *Yencuic Tlahuizcalehua: Nuevo Amanecer* (2015), *Cuilli & Macuilli*, *Quetzal* (2016) e *Los hijos del jaguar* (2019).

## Notas
Look Blue Go Purple

**Look Blue Go Purple** foi unha banda de rock alternativo neozelandesa procedente de Dunedin, activa dende 1983 ata 1987, e recoñecida como parte da "segunda onda" do Dunedin sound. O seu primeiro concerto oficial foi no The Broome Valley Festival o día 5 de marzo de 1983.

## Discografía 
### Álbums 
## Notas
Cheers

***Cheers*** é unha serie de televisión estadounidense realizada por Charles-Burrows-Charles Productions en asociación coa Paramount Television para a NBC. O primeiro programa estreouse o 30 de setembro de 1982 e tivo o seu final, con grande audiencia, o 20 de maio de 1993, seguido dunha longa e continua sindicación. Aínda que na primeira tempada estivo a piques de ser cancelado, tivo 270 episodios en once tempadas. En 2012, polo seu 30º aniversario, fixeron unha proxección especial cos creadores e actores da serie.

## Estrutura 
A serie *Cheers* transcorre nun bar homónimo de Boston, Massachusetts, e segue as vidas dos seus empregados e clientes habituais. 
* Formato: comedia de situación (*sit-com*)
* Tempo por capítulo: aprox. 25 minutos.
* Creadores: James Burrows, Glen Charles e Les Charles
* Produtores: David Angell

### Set 
*Cheers* foi ambientada nun bar de Boston, a onde un grupo de amigos acudía a sentar, beber alcol, queixarse e facer bromas sobre un bar rival da cidade. Os planos exteriores do bar eran en realidade o pub 'Bull and Finch', ao norte de Boston Common, que se converteu nunha atracción turística pola súa asociación coa serie. Logo pasou a chamarse 'Cheers' en Beacon Hill aínda que o seu interior é bastante diferente do bar de televisión. A maioría dos primeiros episodios tiñan lugar enteiramente dentro dos límites do local de hostalaría. Cando a serie se fixo popular, algunhas escenas transcorrían fóra do bar.

### Temática 
O tema principal do programa nas súas primeiras tempadas foi o romance entre Diane Chambers (Shelley Long) e o ex lanzador de béisbol e propietario do bar Sam Malone (Ted Danson). A saída de Long do programa en 1987 cambiou a énfase na relación de Sam cun novo personaxe, Rebecca Howe (Kirstie Alley). Diane volveu para o final.

Os produtores non querían que o programa fose interpretado como un fomento da bebida, e escribiron o personaxe de Sam como un ex-alcohólico.

## Elenco 
* Sam Malone (Ted Danson)
* Diane Chambers (Shelley Long)
* Rebecca Howe (Kirstie Alley)
* Adestrador Ernie Pantusso (Nicholas Colasanto)
* Carla Tortelli (Rhea Perlman)
* Cliff Calvin (John Ratzenberger)
* Woody Boyd (Woody Harrelson)
* Lilith Sternin (Bebe Neuwirth)
* Norm Peterson (George Wendt)

O programa tamén creou o personaxe Frasier Crane (Kelsey Grammer), que obtivo o seu propio programa *spin-off* (*Frasier*) a tempada despois de que rematara *Cheers*. O interese amoroso de Frasier, Lilith Sternin, apareceu nas dúas series, pero Frasier e Lilith xa non estaban casados en *Frasier*.
## Valoracións 
Case foi cancelado durante a súa primeira tempada (na que quedou en último lugar entre 63 programas). Pero finalmente converteuse nun dos programas máis populares da televisión porque tivo un *top ten* durante sete das súas once tempadas. O programa gañou 26 premios Emmy dun total de 111 nomeamentos.

## Véxase tamén 
### Ligazóns externas
Pierre le Gentilhomme

**Pierre le Gentilhomme**, nado en Fécamp o 2 de novembro de 1909 e finado en Neuilly-sur-Seine o 16 de xuño de 1947, foi un numismático francés, vinculado ao Gabinete de Moedas e Medallas da Biblioteca Nacional de Francia.

## Traxectoria 
Pierre le Gentilhomme recibiu a súa formación na *École des Chartes*, onde se graduou en 1931 como arquiveiro paleógrafo,

Como numismático, centrou o seu interese nas emisións monetarias dos emperadores romanos do século III, así como nas cuñaxes e a circulación monetaria nos reinos bárbaros de Occidente.

Pierre le Gentilhomme finou en Neuilly-sur-Seine, no departamento de Altos do Sena, o 16 de xuño de 1947, aos 37 anos.

## Notas 
## Véxase tamén 
### Bibliografía 
* Babelon, J. (1948). "Pierre le Gentilhomme**"**. En ''Bibliothèque de l'École des chartes*. Vol. 107. Nº 1. Páxinas 177-178.
* R. L. (1952). "Pierre le Gentilhomme (1909-1947)". En *Revue archéologique*. Tomo 39. Xaneiro-xuño. Páxina 101.
* "[Pierre Le Gentilhomme (1909-1947)](https://www.persee.fr/doc/galia_0016-4119_1947_num_5_2_2685?q=Pierre+Le+Gentilhomme+(1909-1947))". En *Gallia''. Vol. 5. Nº 2. 1947. Páxina 318.
Forth Wanderers

**Forth Wanderers** é unha banda estadounidense de indie rock de Montclair, Nova Jersey, formada en 2013. O grupo está composto pola vocalista Ava Trilling, o guitarrista e compositor Ben Guterl, o guitarrista Duke Greene, o baixista Noah Schifrin e o batería Zach Lorelli. 

## Historia 
A banda naceu cando os seus membros aínda ían ao Montclair High School. Forth Wanderers autoeditou o seu primeiro EP, *Mahogany*, en 2013, seguido polo mini-álbum *Tough Love* en 2014. Tras conseguir un éxito moderado na escena DIY, incluída unha mención en Twitter da cantante Lorde, o grupo publicou o seu segundo EP, *Slop*, en 2016. O EP foi co-editado entre Father/Daughter Records os Estados Unidos e Marathon Artists no Reino Unido. En marzo de 2017 a banda tocou no festival South by Southwest.

En 2018, Forth Wanderers fichou polo selo independente Sub Pop e o 27 de abril dese ano lanzou o seu primeiro álbum de estudio, *Forth Wanderers*. O disco foi producido e gravado en Filadelfia en cinco días no verán de 2017. O disco recibiu unha nota de 7,7 en Pitchfork e Stereogum situouno no posto 20 na súa lista dos 50 mellores álbums de 2018.

No verán de 2018 a banda tiña programada unha xira polos Estados Unidos para promover o álbum, durante a cal ía tocar no Festival Shadow of the City de Jack Antonoff e no Festival Made in America de Jay-Z. O mes seguinte publicaron outro comunicado dicindo que tomarían un descanso no "futuro inmediato".

En maio de 2019 Trilling escribiu un artigo para *Vice* onde detallaba a súa experiencia ao tratar un trastorno de pánico mentres estaba nunha banda DIY e explicou ademais o seu razoamento para cancelar a xira. A banda non publicou música nova dende *Forth Wanderers*, aaínda que o compositor e guitarrista lanzou un EP baixo o nome de Ben Special en 2019.

## Discografía 
### Álbums 
## Notas 
## Véxase tamén 
### Ligazóns externas 
* Bandcamp da banda
Jonathan Brewer

**Jonathan Brewer**, nado en Vancouver, Alberta o 10 de setembro de 1982, é un actor e bailarín canadense de orixe pés negros, coñecido polos seus papeis en filmes como *Dreamkeeper* (2003), *Apocalypto* (2006), *A Legend of Whitey* (2011) e *Hyde Park on Hudson* (2012).

## Filmografía 
* *Dreamkeeper* (2003)
* *Apocalypto* (2006)
* *Enterrádeme o corazón en Wounded Knee* (2007)
* *Journey to the Center of the Earth* (2008)
* *A Legend of Whitey* (2011) 
* *Hyde Park on Hudson* (2012)
* *The Truth* (2022) 

## Notas
Hugo Catrileo

**Hugo Catrileo Tapia**, nado en Saavedra o 23 de xaneiro de 1997, é un atleta mapuche chileno que compite na disciplina do maratón. Foi gañador do Maratón de Santiago e obtivo medalla de prata nos Xogos Panamericanos de 2023. 

## Traxectoria 
Catrileo é oriúndo de Saavedra, na Rexión de Araucanía. Fillo de pai agricultor e nai dona de casa, comezou a practicar atletismo dende o catorce anos, mentres estudaba no Liceo Luis González Vásquez de Nueva Imperial. Ao rematar os seus estudos secundarios, entrou a estudar na Universidade Católica de Temuco, onde se titulou como Técnico Universitario en Preparación Física.

### Carreira deportiva 
Como atleta xuvenil, Catrileo comezou a salientar en probas de fondo. Logrou a medalla de bronce dos 3 mil metros no Suramericano de Menores de Cali de 2014, e representou a Chile nas principais competencias de xuvenís na categoría de 10 mil metros, incluíndo os Panamericanos de Toronto de 2015, e o Mundial Sub-20 de Bydgoszcz de 2016.

Xa a nivel adulto, Catrileo finalizou en cuarto lugar no Maratón de Buenos Aires de 2022,

## Notas
Jordi Tur

**Jordi Tur Antonio**, nado en Eivisa o 19 de maio de 1998, é un futbolista español, que xoga como centrocampista no Unionistas de Salamanca, da Primeira División RFEF.

## Traxectoria 
Despois de destacar na canteira do San Rafel da súa illa natal, ingresou aos 15 anos na estrutura do FC Barcelona, militando ata o 2017 no equipo xuvenil da División de Honra. Rematada a súa etapa como xuvenil, fichou polo Cádiz B, da Terceira División, co que logrou o ascenso a Segunda B na tempada 2018/19. 

No mercado invernal da tempada 2019/20 foi cedido ao Córdoba, ao que chegou cunha pequena lesión muscular. Tras recuperarse desta non conseguiu facerse cun oco no equipo, marchando ao remate da tempada sen chegar a debutar. De regreso en Cádiz, recuperou protagonismo e acadou os 108 partidos co filial.

Para a tempada 2020/21 fichou polo Numancia, proclamándose campión do seu grupo da Segunda División RFEF, e logrando así o  ascenso a Primeira RFEF. Despois de dous anos en Soria, asinou en 2023 polo Unionistas de Salamanca, tamén de Primeira RFEF.

## Palmarés 
;Cádiz B
* **Terceira División (1):** 2018/19.

;Numancia
* **Segunda División RFEF (1):** 2020/21.

## Notas 
## Véxase tamén 
### Ligazóns externas 
* Datos do xogador en LaPreferente.com .
O Barrio Novo, O Rosal, O Rosal

**O Barrio Novo** é un lugar da parroquia do Rosal, no concello pontevedrés do Rosal, na comarca do Baixo Miño.

## Lugares e parroquias 
### Lugares do Rosal 
### Parroquias do Rosal 
## Notas 
## Véxase tamén 
### Outros artigos 
* Lugares do Rosal
Andreu Hernández

**Andreu Hernández Celiá**, nado en Ciutadella de Menorca o 27 de marzo de 1997, é un futbolista español, que xoga como defensa central e centrocampista no Cornellà, da Primeira División RFEF.

## Traxectoria 
Naceu en Ciutadella de Menorca e criouse en Sóller, onde comezou a xogar ao fútbol no CD Ferriolense. En xuño de 2013 ingresou na canteira do Levante, na que permaneceu durante os seguintes tres anos. A continuación militou dúas campañas no Atlético Levante e outras dúas no Mallorca B. Tras unha campaña no Peña Deportiva, fichou en 2021 polo Cornellà, da Primeira División RFEF.

## Notas 
## Véxase tamén 
### Ligazóns externas 
* Datos do xogador en LaPreferente.com .
Toni Arranz

**Juan Antonio Arranz Albertos**, coñecido como **Toni Arranz**, nado en Madrid o 14 de xaneiro de 1994, é un futbolista español que xoga como centrocampista no Cornellà, da Primeira División RFEF.

## Traxectoria 
Formouse como futbolista na canteira do Rayo Vallecano, debutando co filial na Segunda División B na tempada 2011/12. Xogou no Rayo B durante os seguintes catro anos, vivindo dous descensos e un ascenso. Entre 2015 e 2022 vestiu as camisetas de seis clubs, todos eles na Segunda B: Rayo Majadahonda, San Sebastián de los Reyes, UCAM Murcia, Ibiza, El Ejido e Córdoba. Con este último proclamouse campión da categoría e logrou o ascenso á Primeira División RFEF, na que continuou nos seguintes anos nas filas do Numancia e o Cornellà.

## Notas 
## Véxase tamén 
### Ligazóns externas 
* Datos do xogador en LaPreferente.com .
23 Skidoo

**23 Skidoo** é unha banda inglesa que fai unha fusión de música industrial, post-punk, funk, e world music. A banda fundouse no ano 1979 en Londres e separouse en 1984, aínda que continuou gravando esporadicamente e publicando algún material nas décadas seguintes.

## Discografía 
### Álbums 
## Notas
Marc Vilaplana

**Marc Vilaplana Dachs**, nado en Barcelona o 20 de xaneiro de 2003, é un futbolista español que xoga como defensa central no Cornellà, da Primeira División RFEF.

## Traxectoria 
Formouse como futbolista na canteira do Cornellà, debutando co primeiro equipo na Primeira División RFEF na tempada 2021/22.

## Notas 
## Véxase tamén 
### Ligazóns externas 
* Datos do xogador en LaPreferente.com .
Estadio Municipal Reina Sofía

O **Estadio Municipal Reina Sofía** é un estadio de fútbol situado na cidade española de Salamanca. Foi inaugurado no ano 2021 e ten capacidade para 4.895 espectadores. 

Disputan nel os seus partidos como locais o Unionistas de Salamanca e o Real Salamanca Monterrey.

## Historia 
### Construción 
Nos terreos do actual estadio existía un campo de fútbol no que xogaba o Real Salamanca Monterrey. Dito club chegou a un acordo co Unionistas de Salamanca para compartir o futuro estadio, cuxos custos serían sufragados principalmente polo Concello de Salamanca. As obras comezaron a finais de 2019 e aínda que o prazo de execución era de 6 meses, tanto a pandemia de COVID-19 como outros atrasos na obra fixeron que a data de inauguración se atrasase até o ano 2021. O Concello viuse obrigado a romper o contrato coa empresa adxudicataria debido ao incumprimento dos prazos, licitando de novo a obra.  

### Inauguración 
Xa antes da finalización das obras, Unionistas de Salamanca decidiu iniciar a tempada 2020/21 xogando os seus partidos nas novas instalacións a porta pechada. O primeiro partido oficial disputado no renovado estadio foi un Unionistas - Santa Marta correspondente ás semifinais da fase rexional de Copa RFEF, o 26 de setembro de 2020 (encontro que rematou con vitoria do Unionistas por 1-0). 

O público accedeu por primeira vez ao estadio durante a tempada 2021/22, aínda que a as obras non remataron ata o ano 2022. 

### Cambio de superficie 
Seguindo os requisitos da RFEF para os campos da Primeira División RFEF, no verán de 2022 cambiouse a superficie do estadio, pasando de herba artificial a herba natural. O custo do cambio asumiuno o Unionistas de Salamanca ante a negativa do Concello da cidade a sufragar os gastos. Para isto, o club levou a cabo unha campaña de financiamento a través de socios e simpatizantes que logrou recadar o importe necesario (300.000 €) en menos dunha semana, e na que participaron tamén seareiros doutros equipos, como os do Deportivo da Coruña.

## Notas